Държавен вестник, бр. 1, 2025 г., стр. 25

БРОЙ  1	
Д Ъ Р Ж А В Е Н  В Е С Т Н И К 	
СТР.  25  
КОМИСИЯ ЗА ПУБЛИЧЕН 
НАДЗОР НАД РЕГИСТРИРАНИТЕ 
ОДИТОРИ
Наредба за изменение и допълнение на Наредба 
№ 2 от 7 юли 2020 г. за формата и съдържа­
нието на годишните доклади за дейността 
на одитните комитети в предприятията от 
обществен интерес (обн., ДВ, бр. 74 от 2020 г.; 
изм. и доп., бр. 30 от 2021 г.)
§ 1. В чл. 2 думите „Закона за независимия 
финансов одит“ се заменят със „Закона за 
независимия финансов одит и изразяването 
на сигурност по устойчивостта“.
§ 2. В чл. 4 се правят следните изменения 
и допълнения:
1. Досегашният текст става ал. 1 и се из­
меня така:
„(1) Докладът съдържа информация в 
следните области: 
1. данни на предприятието;
2. данни за контакт с председателя на 
одитния комитет;
3. данни за състава на одитния комитет;
4. данни за заседанията на одитния ко­
митет и негови срещи с ръководството на 
предприятието и лицата, натоварени с общото 
управление;
5. информация относно обсъждане на одит­
ния комитет с регистрирания одитор (одитори) 
на: планирането на одиторския ангажимент 
(одиторски ангажименти); текущото изпъл­
нение на одиторския ангажимент (одиторски 
ангажименти); ключови одиторски въпроси на 
одиторския ангажимент; изразеното одиторско 
мнение (направеното заключение); предос­
тавения до одитния комитет допълнителен 
доклад от одитора (одиторите);
6. информация за процедурата по подбор на 
регистриран одитор (регистрирани одитори);
7. данни за избрания регистриран одитор 
(регистрирани одитори);
8. информация за дадени от одитния ко­
митет одобрения (отказ от одобрение) за 
извършване на допълнителни услуги от ре­
гистрирания одитор (одитори);
9. наличие на установени от одитния 
комитет заплахи за независимостта на реги­
стрирания одитор (одитори) и за препоръчани 
предпазни мерки;
10. информация за препоръки от одитния 
комитет към ръководството на предприятието 
за: подобряване на системата за финансово 
отчитане в предприятието; подобряване на 
системите за вътрешен контрол и управление 
на риска в предприятието; подобряване на 
функцията на вътрешния одит в предприя­
тието;
11. информация за основни затруднения 
при изпълнението на функциите на одитния 
комитет;
12. наличие на несъгласия между одитния 
комитет и регистрирания одитор (одитори) 
относно одиторския доклад;
13. мнение на одитния комитет за работата 
на екипа на регистрирания одитор (регистри­
раните одитори) по ангажимента.“
2. Създават се ал. 2 и 3:
„(2) Към доклада се прилага копие на 
допълнителния доклад до одитния комитет, 
издаден на основание чл. 60 от Закона за 
независимия финансов одит и изразяването 
на сигурност по устойчивостта.
(3) Когато е приложимо, информацията 
в доклада се отнася както за регистрирания 
одитор (одитори), изпълняващ ангажимент 
за задължителен финансов одит, така и за 
регистрирания одитор (одитори), изпълняващ 
задължителен ангажимент за сигурност по 
устойчивостта.“
§ 3. В чл. 5, ал. 1 думите „попълване на 
въпроси“ се заменят с „подаване на съответ­
ната информация“.
§ 4. В чл. 8, ал. 1 думите „създаден за целта“ 
и „съгласно приложение № 2“ се заличават.
§ 5. В чл. 9 ал. 3 се отменя.
§ 6. В параграф 1 от преходните и зак­
лючителните разпоредби думите „Закона за 
независимия финансов одит“ се заменят със 
„Закона за независимия финансов одит и из­
разяването на сигурност по устойчивостта“.
§ 7. Приложение № 1 към чл. 3 и прило­
жение № 2 към чл. 6 се заличават.
Председател: 
Огнян Симеонов
8284